বিয়ের পর তিনি যশ রাজ ফিলমসের সম্রাজ্ঞী। কিন্তু বিয়ের ফুল তো ফুটেছিল কলকাতা শহরেই।
রানি মুখোপাধ্যায় আবার কলকাতা শহরে। দ্য ওবেরয় গ্র্যান্ড হোটেলের ৩০৩ নম্বর রুমে তিনি লাস্ট মিনিট টাচ নিচ্ছেন, তখনই হাজির এবেলা.ইন।
মা হওয়ার পর প্রথম ছবি ‘হিচকি’। নয়না মাথুর এক স্নায়বিক রোগাক্রান্ত স্কুলটিচার। যার ক্লাসরুমে কেবলই বখাটে ছাত্রছাত্রীরা। ‘‘আদিরা জানেন এখনই নয়না মাথুরের গান শোনে। ওয়ে হিচকি গানটা ওর খুব প্রিয়।’’ হাসতে হাসতে চোখের কোণ চিকচিক করে উঠল, ‘‘মা হয়ে গিয়েছিলাম এক রাতেই। হঠাৎ বদলে  গেল জীবনটা। এখন আমি খুব সুখী।’’
শ্রীদেবীকে টিচার বলেই মানতেন রানি। কোন রিমেকে কাজ করতে চান? বললেন তাঁর পছন্দের কথা। ‘‘ সত্যি বলব? ‘সদমা’ছবিটা যেন কখনও রিমেক না হয়।’’ 
কিন্তু কোন ছবির রিমেকে শ্রীদেবীর জায়গায় নিজেকে দেখতে চান? দেখুন এবেলা.ইন-কে দেওয়া এক্সক্লুসিভ সাক্ষাৎকার-